b"\n_START_ARTICLE_\nKnight Bachelor\n_START_SECTION_\nR\xc3\xbc\xc3\xbctliseisus ex officio\n_START_PARAGRAPH_\nInglismaa ja Walesi \xc3\x9clemkohtu liikmed saavad Knight Bachelor'i tiitli ex officio (ameti poolest).\n_START_SECTION_\nR\xc3\xbc\xc3\xbctliseisus teenete eest\n_START_PARAGRAPH_\nSagedamini antakse Knight Bachelor'i tiitel tsiviilisikutele, eriti laialdaselt on r\xc3\xbc\xc3\xbctliseisust antud kunstiinimestele. Knight Bachelor omab \xc3\xb5igust viisakuss\xc3\xb5nale Sir ka siis, kui ta kuulub r\xc3\xbc\xc3\xbctliordu madalamatesse astmetesse, millega r\xc3\xbc\xc3\xbctliseisust automaatselt ei kaasne. M\xc3\xb5ned n\xc3\xa4ited:\n_START_SECTION_\nSir Paul McCartney\n_START_PARAGRAPH_\nMuusik Paul McCartney, olles 1965. aastast Briti impeeriumi ordu madalaima klassi liige (MBE), ei omanud r\xc3\xbc\xc3\xbctliseisust. Alles 1997. aastal l\xc3\xb5i kuninganna ta r\xc3\xbc\xc3\xbctliks, andes talle tiitli Knight Bachelor.\n_START_SECTION_\nSir Alex Ferguson\n_START_PARAGRAPH_\n\xc5\xa0oti jalgpalliklubi peatreener Alex Ferguson viis Aberdeen F.C. 1983. aastal kahe suurv\xc3\xb5iduni Euroopas ja samal aastal \xc3\xbclendati ta Briti impeeriumi ordu ohvitseriks (OBE). Aastal 1991 Ferguson kordas Manchester Unitediga sama, mis tal \xc3\xb5nnestus teha 1983. aastal Aberdeen F.C.-ga, lisaks tuli tema klubi j\xc3\xa4rgmise nelja aasta jooksul kaks korda Inglismaa meistriks ja v\xc3\xb5itis kaks korda superkarika, sealhulgas 1994. aastal lisaks veel kolmanda trofee \xe2\x80\x93 Inglismaa karika. Neid saavutusi hinnates \xc3\xbclendas kuninganna Fergusoni Briti impeeriumi ordu komand\xc3\xb6riks (CBE), kuid kumbki neist tiitlitest \xe2\x80\x93 ei \xc3\xa4sjasaadu ega ka varasem \xe2\x80\x93 teinud temast r\xc3\xbc\xc3\xbctlit. Manchester Unitedi edu aga j\xc3\xa4tkus ka j\xc3\xa4rgmistel aastatel. Aastal 1999 tuli Manchester Unitedi meeskond Fergusoni juhtimisel Inglismaa meistriks, seej\xc3\xa4rel v\xc3\xb5itis Inglismaa karika ja tuli Euroopa meistriks ning k\xc3\xb5igele krooniks v\xc3\xb5itis veel maailma klubide karika. Teenete eest jalgpallispordis l\xc3\xb6\xc3\xb6di Alex Ferguson 1999. aastal r\xc3\xbc\xc3\xbctliks ja ta sai tiitli Knight Bachelor.\n_START_SECTION_\nSir Ove Arup\n_START_PARAGRAPH_\nTaani p\xc3\xa4ritolu inglise ehitusinsener Ove Arup \xc3\xbclendati 1953. aastal Briti impeeriumi ordu komand\xc3\xb6riks (CBE). Aastal 1970 t\xc3\xb5steti Arup r\xc3\xbc\xc3\xbctliks, talle anti tiitel Knight Bachelor teenete eest arhitektuuri ja tsiviilehituse valdkonnas. Sydney ooperiteatri avamiseni oli siis j\xc3\xa4\xc3\xa4nud veel kolm aastat, kuid Arupi karj\xc3\xa4\xc3\xa4ri k\xc3\xb5ige t\xc3\xa4htsaim saavutus \xe2\x80\x93 ooperimaja katusetarindite projekteerimine \xe2\x80\x93 oli juba seljataga.\n_START_SECTION_\nSir Anthony Hopkins\n_START_PARAGRAPH_\nFilmin\xc3\xa4itleja Anthony Hopkins \xc3\xbclendati 1987. aastal 50-aastaselt Briti impeeriumi ordu komand\xc3\xb6riks (CBE). Aastal 1993 l\xc3\xb5i kuninganna Elizabeth II Hopkinsi r\xc3\xbc\xc3\xbctliks, andes talle tiitli Knight Bachelor teenete eest kunsti valdkonnas."